
ANNUENTE SUMMO NUMINE, 
Ex Auctoritate Reverendi admodum Viri, 


D. GULIELMI ROBERTSON, 8.8. T. P. 
ACADEMIA EDINBURGENA@Z Pracfctti; 


NEC NON : 
Ampliſſimi SENATUS ACADEMICI conſenſu, 


Et nobiliſſimae FACULTATIS ME DIC decretoz 
PRO GRADU DOCTORIS, 
SUMMISQUE IN MEDICINA HONORIBUS AC PRIVILEGIIS 


RITE ET LEGITIME CONSEQUENDIS; 


Eruditorum examini ſubjicit 


ROBERTUS WIGHTMAN, 
HIBERNUS, 
Soc. Chir. Lond. Sod. 


NEC NON ju, 
Legionis Duodecimae Chirurgus. 


Implexis ita principiis ab origine prima 

Inter ſe fiunt conſorti praedita vita; 

Nec fine vi quicquam alterius ſibi poſſe videtur 

Corporis, atque Animi ſeorſum ſentire poteſtas. 
LuckErT. z. 332. 

Ad FR 24. Junii, hora Jocoque ſolitis. 


nde 6 1. 


Apud BALFOUR et SMELLIE, 
Academiae Typographos. 


M, DCc, LXXXIX. 


Honorabili 


GEORGIO AUGUSTO NORTH, 


FREDERICI DOMINI NORTH 
Filio natu maximo, 
Optimo patre, 
Reipublicae quidem decore et lumine, 
Digniſſimo, 

Qui, quanquam antiquae gentis ſuperant ſibi laudes, 

Non quaerit, quid quaque index ſub imagine dicat, 

Sed generis priſcos contendit vincere honores, 


Quam ſibi majores, majus decus ipſe futuris, 


Hanc Diſſertationem Academicam, 
Qualis ca cunque eſt, 
Grati certe animi, 
Summaeque obſervantiae, 
Teſtimonium, 

DISSERTATIO MEDICA 


INAUGURALIS, 


D E 


HYPOCHONDRIASTI. 


PROUODEMIU M. 


My R BI, qui vulgo Nervoſi appellantur, minus 


quam alii ab auctoribus ſigillatim dijudicati, 


imo etiam univerſi fere ſub uno atque eodem titulo 
confuſe et permiſte agitati ſunt; Hoc profecto, quod 
ad dyſpepſiam, hyſteriam, et hypochondriaſin attinet, 


veriſſime affirmari poteſt. Ex indiciorum diverſorum 


A nempe 

nempe ſimilitudine factum eſt, quod ſua propria cujuſ- 
que forma non recte deſcripta fuit. Idem ſane, quod 
Cicero praeclare dixit de artibus, quae ad humanitatem 
pertinent, hic quoque de hujufmodi morbis proponi 
debet: * Omnes habent quoddam commune vinculum, 


et quaſi cognatione quadam inter ſe continentur *.” 


"A Quamvis autem pluribus inter fe ſint ſimiles, atque 
ita imperitis facile impoſuerint, verumtamen procul 
dubio forma hand adeo indiſcreta exiſtunt, ut certis 
quibuſdam notis quiſque agnoſci nequeant. Hue per- 
tinet, quod olim magnus Sydenhamus, curioſus ille mor- 
borum indagator, enunclavit.Quippe reperiuntur mor- 
bi, qui ſub eodem genere ac nomenclatura redacti, ac 


quod ad nonnulla ſymptomata ſibi invicem conſimiles, 


tamen et natura inter ſe diſereti, diverſum etiam medi- 


candi modum poſtulant d.“ 


Quod quidem ex hypochondriaſi, de qua paucis jam 
tractare viſum eſt, manifeſto deprehendetur. 


CH A- 


2 Orat. pro Arch. 


b Praef. ad Op. 

CHARACTER. 


t Dyſpepſia, cum languore, moeſtitia, et metu, ex 


cauſis non aequis, in temperamento melancholico *,” 


-M.-41-0 TOR 1:4, 


Affectuum quibus mortales patent vix ullus eſt, qui 
plura ſui det ſigna, quique ſimul tum corpus tum ani- 
mum latius exerceat; unde jure a Mead nominatur, 


« totius corporis morbus.“ 


Etſi autem hic fit morbus totius corporis, id eſt, nul- 
lius certi viſceris, aut partis, attamen ſignis dyſpepſiae 
praeſertim comitatur, quorum in primis omnium ſunt 


faſtidium cibi ac nauſea, Appetentia cibi eſt incerta, 


moda 


à Synop. Noſ. Mcthad. 

modo nimia, modo nulla, ingeſta male concoquantur. 
Acidae ſubſtant viſcidaeque cruditates. Stomachi roſio, 
cardialgiam quam vocant, inflatio ac tenſio eſt ingens, 
nec non dolor, quaſi ex gravetudine ortus, a paſtu re- 
crudeſcens. Flatus aliquando ſunt nidoroſi, et ructus 
acidi ora, velut aceti ſapore, torquent. Vomitus fit, 
quo vel glutinoſa materia, vel liquida, eaque adeo acris 


ut dentes ſtupefacere valeat. 


Graves ſentiuntur tenſiones ac tumentlae, pracſer- 
tim ſub coſtis ſpuriis, ſaepe in hypochondrio ſiniſtro, 


ubi tumor nonnunquam formatur. 


Circa umbilicum, atque in inteſtinis, praecipue te- 
nuibus, aliquando tormina et vehementes vellicationes, 


ſaepius murmura cum ſonitu infeſtant. 
Alvus ſemper fere adſtricta eſt, interdum vero ſolvitur. 


Flatus nunc morantur, nunc emittuntur, ex emiſſio- 
ne quidem aliquod eſt levamen; aſt homo iis rurſum 


brevi renatis itidem, ut antea, vexatur. 
Urina 

Urina profluit ſaepe tenuis et copioſa, aliquando au- 


tem parum mutata redditur. 
Renum regio quaſi ex calculo dolet. 
Saliva abundat, ideoque crebrius fit ſputum. 


Pectus affligitur admodum anguſtiis atque anxietate. 


Spiritus difficulter movetur; cor palpitat tremitque. 


Ingraveſcente malo, caput, id eſt, nunc tempora, 


nunc frons, excruciatur. 
Aures intra ſe ipſae ſonant, atque auditus eſt difficilis. 


Vires deficiunt, corpuſque quodammodo torpidum, 


cuivis labori minus promptum, 


Somnus haud in promptu eſt ; et quamvis perfugium 
omnium ſolicitudinum videtur, tamen ex eo ipſo pluri- 
mae curae motuſque naſcuntur; nam quaecunque hor- 
renda viſu tunc animo ſeſe objiciunt. 


Signa 

Signa modo memorata et numero et gradu variant; 
morbus utique ex actionibus, animales quae audiunt, 
inordinatis nimirum, magis innoteſcit. Moroſitas enim, 
moeſtitia, ac timiditas, nunquam non adſunt. Hoc 
morbo laborans, cauſis impellitur quam leviſſimis, no- 
dos utique in ſcirpo quaerit, et motae ad Lunam tre- 
pidabit arundinis umbram.“ Hoc quidem ipſum, divi- 
nus ille poeta, qui hominem varium quomodocunque 


et mutabilem graphice depinxit, paucis, luculentioribus 


tamen verbis, enunciavit ; 


Alas it cryd—Give me ſome drink, Titinius,— 


As a ſuck girl. 


DE SIGNORUM QUORUNDAM CAUSIS, 


Concoctio certe, ſtomacho nempe infirmo, diutius 


moratur; hinc fiunt cruditates, quaequidem, illo ipſo 


jam 


* Shakeſp. Jul. Caeſ. 

jam praegravato cibi faſtidium cum nauſea pariunt, Ex 
fermentatione, vires ſtomachi ſuperante, aciditas atque 
inſolita aëris copia oriuntur, quae cardialgiam atque in- 
flationem excitant. Valet quoque eodem conditio fuc- 
ci gaſtricum quem vocant; hic enim, ſanitate ſcilicet 
vera, fermentationem temperat; ſecus autem, vel parum, 
vel talis quae nullius ſit momenti, effunditur. Acidi- 
tas, jam ſua ex mora auCtior, ſtomachi tunicam vellicat, 
itaque dolorem atque appetentiam cibi movet. Porro 
autem acer ſtomachum, fibris ad ſiniſtrum hujus oriſi- 
cium ſtimulatis, invertit quodammodo, unde is ipſe per 


ructus acidos diſcutitur. 


Cum fibrae hoc in malo ſemper rigent, torpetque vis 
nervoſi generis, tum aſtringant ſe inteſtina, tum re- 
laxent cunctanter neceſſe erit. Hinc acr plurimus evol- 
vitur, qui vagus huc, et illuc, nullumque utramvis in 
partem reperiens exitum, flatus cum murmure, ac qui- 
buſdam in locis diſtenſiones moleſtas ingenteſque dolo- 
res, faceſſit. Cum autem inferiores fibrae, quae dudum 
contractae iter negabant, ſeſe aliquantulum relaxerint, 
tum protinus aer ſupra coactus cum ſonitu, quippe in 


anguſtiorem 

anguſtiorem locum detruditur. Dolor ſub coſtis ſpu- 
riis ex hoc praecipue urget, quod colon ibi magnam pa- 


titur flexuram, atque anguſtius fit, 


Cum adſtrictio relaxatioque inteſtinorum, ut jam 
dictum eſt, langueat, facile patet, cur alvus, ſpaſmo 
praeſertim praevalente, dura moratur, Praeterea, bilis 
ſanguine in vena portarum tardius circumvecta, minus 


ſecernitur, atque inteſtina ſolito privantur ſtimulo. Id 
ſtercoris itaque, quod liquidum ſit, abſorbetur, et reli- 
quum acrimoniam capiens, tunicam inteſtinorum velli- 


cat; unde diarrhoea etiam frequentius ſubſequitur. 
Tubuli urinam vehentes, ſpaſmo utpote correpti, il- 
lam ſolito tenuiorem tranſmittunt; hoc autem ceſſante, 


priſtinum quid deſidit. 


Renum pelvis, aut ureteres, itidem affecti, anguntur 


dolore, quaſi ex ipſo calculo, 


Saliva abundat, pro ſtomacho male habito. 

Multa quae incidunt pectori, ex conſortio, quod ei 
cum ſtomacho eſt, explicari poſſunt. Enimvero anxie- 
tas huic, cruditatibus onuſto, diſtento ab atre, aliquove 
acri irritato, ſaepe debetur. Eadem porro iſta ſpirandi 
difficultate, quae quidem ipſa fit ex inflato ſtomacho, 
eoque facili diaphragmatis deſcenſui obſtante, interdum 


oritur. 


Cordis quoque palpitatio ex ſtomachs laborante ſaepe 
accidit; plerumque vero cor fortius micat, quo impedi- 
menti quid amoliatur; et hic, corpore profecto lan- 


guente, vires fibi proprias ita vindicare atque augere 


videatur. 


Caeterum hinc toto corpori quoddam eſſe conſortium 
cum ſtomacho, atque indidem cotnpluria alia mali hu- 


jus ſigna intelligi poſſe videntur. 


Denique, conſortio inter mentem et corpus craſſis oc- 
cultata et circumfuſa tenebris latet, ut nulla acies hu- 
mani ingenii uſque adhuc fuerit tanta quae eandem 
plane expedire quiverit. Omnino igitur iſtum timo- 


B | rem, 

rem, et infractionem animi, et demiſſionem, quae in 
hoc morbo apparent atque exſtant, in praeſentia, ne at- 


tingere quidem convenit. 


Dune hominem huic morbo proclivem faciunt. 


Proclivitas in hunc morbum eſt fere ſemper haeredi- 
taria; nam plerumque morbi quoque per ſucceſſiones 


quaſdam, ut alia, traduntur. 


Luxuria autem atque ignavia, utpote et mentem, et 
corpus hebetantia, hunc in exitum ſpectant; adeoque 
homines loco ſuperiores hypochondriaſi frequentius, 


quam minuta plebes duro labori aſſueta, laborant. 


Viris ſaepius quam foeminis incidit; quippe illi, fi- 
bris nimirum ſuis rigidioribus, melancholico tempera- 


mento magis patent. 


Hypochondriaſis totius quodammodo corporis affec- 


tus, ex ejus certe conditione diverſa pro aetate variatur. 


Homines 

Homines adoleſcentes quibus dies, mente ſcilicet 
haud in unum quidquam egregie intenta, curioſitate 
ſubinde impulſa, vel novitate capta, in gaudio laetitia- 
que, in juvenilibus ludis jociſque fluunt, nunquam ad- 
venit; aetate autem procliviores, in cogitatione et ac- 
tione negotioſa verſatos, rerum familiarium et domeſti- 
carum ſatagentes, ambitionis labore et honorum con- 
tentione diſtrictos, invidentia denique flagrantes, corri- 


pit urgetque. 


Porro autem, aetate progreſſa, co magis imminet, 


quia tum venoſa plethora, fibraeque rigeſcunt. 


Clariſſimi Wintringhami experimenta docent, ratio- 
nem arteriarum venarumque animalium variari pro va- 
riis actatibus. Hae quidem in juventute firmiores ſunt 
ac denſiorcs, illae contra tenuiores laxioreſque. Ar- 
teriis igitur juniorum, quam ſeniorum, plus ſanguinis 
pro rata parte continetur, id eſt, arterioſa plethora ex- 
iſtit. Procedente autem acetate, earum tunicae majo- 
rem pro portione, quam venae, preſſum patiuntur; i- 


deoque fiunt denſiores; unde illae neceſſario minus ca- 


pere 


12 DE HYPOCHONDRIASIL 


pere poſſunt, hiſque ſua vice plus ſanguinis ineſt. Sie 
profecto arterioſa plethora minutatim dilabitur, et, ſi 
{forte ipſum corpus plenius poſtea evadat, venae magis 


repleantur neceſſe eſt, 


Fibrae quoque pariter mutantur. Hae ſane in pue- 
ritia et juventute ſunt molles flexileſque; cor vi diſten- 
dente ſanguinem aequabiliter atque conſtanter propel- 
lit; vaſorum ramuſculi magis ſunt numeroſi, et circum- 
vectio ſumma ſub cute bene procedit; atqui in aetate 
provecta fibrae, quippe quibus plus terreae materiei jam 
acceſſit, denſiores fiunt, motibuſque cordis atque arte- 


riarum minus obſequuntur, unde exhalationes deficiunt, 


congeſtioneſque facilius intus formantur. 


Mutationi corporis tam conſpicuae, ſimul et animi 
mutatio reſpondet vix minus notabilis. Juventuti irri- 
tabilitas, ſenectuti torpor inſtdent; ſuum characterem, 
ſuos proprias affectus, utraque exhibent. Juvenis enim 
ce jram colligit ac ponit temere, et mutatur in horas ;” ſe- 


dior autem eſt placidus et lenis, gravis conſtanſque, 


meticuloſus 

meticuloſus et difidens hominum veſtigia vitat; eique 


avaritia cor riget. 


« Multa ſenem circumveniunt incommoda; vel quod 
quaerit, et inventis miſer abſtinet, ac timet uti; vel 
guod res omnes timide gelideque miniſtrat *.” 

Caeterum haec tum animo, tum corpori, tempera- 
mento ſcilicet melancholico, majorem in modum acci- 
dunt; ideoque valentiſſima ad proclivitatem, imo vero 
morbum ipſum conficiendum, haberi debent. Quod 
cum ita fit, temperamentum iſtud medicos omnis aevi 


advertit, itaque ejus notae accurate expoſitae ſunt. 


Jam vero corpus eſt exile et macrum; cutis craſſa, 
fuſca, hirſuta, impreſſionem extrinſecus minus ſentiens 
nec ullus quidem rubor genis, nec faciei candor ; crines 
ſuperciliaque ſunt nigra; pulſus arteriarum lentior ; 
circumactio ſanguinis, quippe fortaſſe craſſioris, cunctan- 
tior; ſecretiones parcae; alvus adſtricta z torpor haud 
parvus nervoſae vis; fibrarum rigor, veniſque ratio ſan- 
guinis copioſior. 


Tall 


I Hor. A. P. 

Tali autem corpori animus reſpondet. Ad gravita- 
tem enim triſtitiamque inclinatur; commotiones lon» 
gius manent ; hinc amor, amicitia, odiumque diuturni- 
ora; tarde in iram accenditur, minuſque placabilis ; 
cum ipſa ſolitudine loqui ſaepius mavult ; contemplati- 
onis, quam actionis amantior; in ſtudia doctrinae, qua- 
lis ca cunque fit, perſpicax omni cogitatione curaque 
incumbit; avocamenta et variae oblectamina vitae haud 
cupide appetit; demiſſior res perverſe, id eſt, in pejus 
interpretatur; terrifica, et quaecunque ducant in ſeria 


ſenſa, captat. 


In hoc quidem temperamento, ſi uſquam, humor, 
qui ab antiquis audit atra bilis, quaerendus eſt; ubi 


viſcera pituita et cruditatibus, nec non animus triſtitia 


ac deſperatione opprimitur. 


Cacterum illud ipſum fortaſſe, ex contrario ejus, 


ſanguineo nempe, animadverſo, liquidius innoteſcet. 


Hic vero corpus eſt plenius; cutis laevis, candida, 
tactum vel leviſſimum ſentit, facies rubicunda, oculi 


caerulei; 


DE HYPOCHONDRIASI. 15 


caerulei; capilli non nigri, ſed ſubflavi; arteriarum 
pulſus citatior; ſanguinis circuitus liberior; ſecretiones 
copioſae; mollities fibrarum propria; mobilitas ner- 


voſi generis; arteriiſque ratio ſanguinis auctior. 


Animi deinde nuſquam reſidentis volutatio exſtat; 
hinc amor, odium, moeſtitia, gaudium, ſe invicem, ho- 
rae momento, excipiunt; hinc « injuriae, ſuſpiciones, 
inimicitiae, induciae, bellum, pax rurſum.” Homo, 
« Quod petiit, ſpernit; repetit, quod nuper omiſit z 
acſtuat, et vitae diſconvenit ordine toto *.” Denique, 
amor voluptatum, facillimi commodique mores, motuſ- 
que animi concitatiores exſtant; poſtremo, fortitudo, 


at que inſatiatus ardor periculi ultimum audendi hic, in 


ſuo quaſi proprio ſolo, naſcitur vigetque: 


« Spumantemque dari pecora inter inertia votis optat 


aprum, aut fulvum monte deſcendere leonem b.“ 


Haec fere de iſtis temperamentis auctores memorant, 


unde affectus humanos explicare voluerint; obliti ta- 
men, 
a Hor. Epiſt. 1. I. 93, g 
„ Virg. En. 4. 137. 


16 DE HTPOCHONDRIA8SI. 


men, ut mihi videtur, cauſas, quae morales appellantur, 
moris conſuetudiniſque vim, idearum conſociationem 


plus eodem valere. 


CAUSA OCCASIONALES. 


Cum hic morbus raro calidis regionibus, ubi aër pu- 
rus eſt ac quietus, innaſcitur, vix dubitari poteſt, quin 
aër frigidus ac humidus, remiſſis nempe fibris, atque 
exhalatione per cutem impedita, unde ſanguis praeſer- 


tim in vena portarum congeritur, eum excitare valeat. 


Sanguinem vero magis minuſve inaequaliter hoc in 
malo diffundi putandum eſt, quia ſolita vis qua ad ex- 
trema vaſa deferatur, corpore ſcilicet jam languido ac 
torpente, deeſt. Hine liquido innoteſcit, quare hae- 
morrhoides tam ſaepe eodem tempore adſint, et ſecre- 
tiones, quarum par modus gradu circumactionis fere 


pendet, imminvuantur. 7 


Quod 


ntur, 


nem 


od 

Quod ad animum vero pertinet, Sanctorius jamdu- 
dum fatis recte monuit, hilaritatem corpuſque fieri agile 
pro exhalatione per cutem magis minuſve libera; con- 
tra autem gravitatem hujus illiuſque triſtitiam pro ea- 
dem impedita ſentiri. Hinc fruentibus calido ſiccoque 
coelo ineſt facultas imaginandi, quae magis ad ſepten- 
triones ſpectantibus admodum raro contingit. Hinc 
denique intelligitur contritum vetuſtate proverbium, 
tardi ingenii opprobrium Bacotica ſus. Hic quoque no- 
tari debet literarum diſciplina, majore ſtudio agitata, 
quae ut animo praecipue omnium neceſſaria, ſic corpori 
inimica eſt. Hinc omnes pene literarum cupidi, muſa- 
rum delubra colentes, atque ii cum primis, qui, literis 
haud vulgaribus, ſed interioribus quibuſdam et recon- 
ditis involuti, corporum ſuorum robora inquieta cogi- 
tatione, nocturnaque vigilia minuerunt, quam maxime 


hypochondriafi ſubjecti ſunt. 


| Caeterum, ſedentaria vita ſtudioſis compluria praeter 
ea mala, quae ex hac fonte recta derivantur, faceſſere 


ſolet. 


C Homines 

Homines certe ad agendum nati ſunt, atque exerci- 
tatio quadam tenus ad ſanitatem tuendam eſt maxime 
neceſſaria. Labor quidem corpus firmat, ſanguinem 
diffundit, acqualius nervis dat vim auctiorem, atque ani- 
mo hilaritatem affert; per ignaviam vero ſanguis, muſ- 
culorum ſcilicet momento privatus, tarde cunctanterque 


circumvehitur, ad extrema vaſa minime pellitur, atque 


adeo exhalationem per cutem minui, majoremque illius 


copiam ad interiores partes averti, neceſſe eſt. 


Quid denique et quantum mali ab ipſa corporis in- 
clinatione, quae ſtudioſis, iiſque praecipue melancholici 
temperamenti, inter acerrimam atque attentiſſimam co- 
gitationem fieri ſolet, excitari poſſit, Hoffmannus accu- 
rate propoſuit *. 

Quatenus deinde affectus, deprimentes quos vocant, 


hominem hebetent, nemo neſcit. Melancholici autem, 


utpote 


Veatrem premit, inteſtinorum flexuras in anguſtiam compellit, 
vaſa meſ.nterii, quae ad venam portae decurrunt, comprimit, et hoe 
modo liberum ſanguinis progreſſum intercludit z exinde vero humo- 


tum ſtagnationes et viſcerum infat us ſuos natales trahunt. 

ut pote cuncta in deterius trahentes, atque eorum, qui- 
buſcunque ſemel commoti ſint, patientiſſimi maxime 
omnium illis periclitantur. Ea ſane eſt mentis corporiſ- 
que conjunctio, ac tale conſortium inde ambobus ena- 
tum, ut horum alterum ab alterius motu et dolore mo- 
veatur, doleatque, Ex toto quidem genus nervoſum 
inde torpore languet, veruntamen ſtomachus atque in- 
teſtina in primis male habentur. Hinc ciborum appe- 
tentia perit, cruditates abundant, moleſtia atque gravi- 
tas praecordia premunt; quae omnia modo de ſubito, 
ſaepius tamen tarde, accedunt. Conſortium ejuſmodi 
Baglivus experientiſſimus optime notavit: “Qui labo- 
rant animi pathemate, corripi potiſſimum ſolent morbis 
ventriculi, ut inter caeteros obſervamus in moerentibus, 
qui conqueruntur primo de languore ventriculi mox 
vero de inappetentia, oris armaritie, et ſiti circa horas 
matutinas, cruditatibus acidis et nidoroſis, flatibus, et 
tenſionibus hypochondriorum, aliiſque lacfae chyloſcos 


malis.“ 


Nunc vero, ſi triſtis ſuperſtitio inſederit, cui quidem 


malo homines ejuſmodi opportuniores ſunt, mox omnia 


ſingula 

ſingula vitalia infeſtabuntur. Quid, imagines earum 
rerum in animum incurrent, quae nunquam omnino 
fuerunt, nec eſſe potuerunt, ut Scyllae, ut Chimaerae, ut 
Centauri, Gorgones, Harpyaeque ? 

Porro autem venus immodica corpori humorem ge- 
nitalem adimens, maciem facit, et fibras rigidiores praeſ- 
tat; atque adeo proclivitate nempe vigente, perinde 
forſitan hoc malum, quam arthritida excitare valeat. 
Si vel robuſtiſſimis ſanguinei temperamenti torporem et 
animi et corporis faceſſat, quanto magis melancholicos 
jam procliviores laeſura eſt ? Apud auctores quidem eſt, 
hos magis, quam illos blando quire ſupereſſe labori. 
Eatenus profecto hoc vere dicitur, ut is fit modicus, ut- 
pote qui falutiferos homini, irritabilitate nimirum defi- 
ciente, ac torpore ſuperante, ſtimulos adigit. Hinc Cel- 
ſus obſervat : Concubitus rarus corpus excitat.“ No- 
tum vero eſt, collapſum pro rata portione excipere 
magnam incitationem ; unde cauſa intelligitur, cur, eo- 


dem auctore, frequens ſolvit.“ 

Talis deinde torpor huic temperamento ineſt, ut ſti- 
raulos ſibi ſubtrahi tuto pati nequeat. Verum eos con- 
cubitus frequentior ſubtrahit; hoc enim veſicularum 
ſeminalium tenſio, ſtimuli haud parvulum adjiciens, re- 
mittitur. Neque vero nobis aliter cauſam, quae tam 
fubito multumque corpus infirmat, expedire in promp- 
tu eſt, Melancholici igitur cane pejus et angue vitent 
damnoſam venerem, judiciumque Celſi illis maneat alta 


mente repoſtum. 


Practerea hic morbus aliquando haemorrhoidas ſup- 
preſſas excipit, aut, fi praeceſſerit, iiſdem magis ingra- 
veſcit. Satis conſtat, haec duo quaſi cognatione qua- 
dam inter ſe contineri. 4 Haemorrhoides quando pro- | 
veniunt, et legitime continuant, malum hypochondria- 
cum ſolvunt. Quando autem per illarum ſuppreſſio- 
nem hoc malum inductum eſt, contumaciſſime ſe ge- 
rit .“ Deinde proculdubio apparet, iſta ſaepe iiſdem, 
ut aere puta humido, generaę vitae quieto ac lauto, ha- 
bitu corporis pleniore, alvo compreſſa, tum excitari, 
tum augeri. 


Denique, 


2 Junck, Conſpeci. Med. Theor, Prat. Tab. 36 pag 321. 

Denique, hypochondriaſis interdum in corpora prio- 


ribus malis fracta et debilitata ingruit; hinc melancho- 


lici, qui colica, diarrhoea, aut dyſenteria defuncti ſint, 


illi magis patent. 


Haec fere ſunt, quae nomine cauſarum occaſionalium 


dignari videantur. 


- 


Ad ſummam, ubicunque melancholicum tempera- 
mentum praepollet, ibi haud raro perlevia momenta 
valent excitare. Hoc profecto illud eſt, quod excitan- 
tibus moderatur, morboque dat ſuam propriam formam, 
qui quidem, eo abſente, et corpore vel ſimilibus objecto, 
potuiſſet exiſtere varius, verbi cauſa, dyſpepſia, arthritis, 
hacmorrhois. Hinc magnus Sydenhamus, ordine quo 
natura morbos generat, more ſuo, id eſt, perquam ſaga- 
citer animadverſo, ait: * Adeo ut quilibet morbus ſpe- 
cificus affectio fit ab hac vel illa ſpecifica exaltatione, 
vel ſpecificatione ſucci cujuſdam in corpore animato, 


ortum ducens *.“ 

o- 
125 1 
„5 CAUSA PROXIMA. 
De hac quidem multae ſunt diſputationes, variae et 
2 diverſae, quas ſingulas nec memorare, nec animadver- 


ſj by tere, nec aeſtimare, in animo eſt, Illud vero in univer- 
ſum affirmari, ſalvo pudore, licebit, quod niſi et mor- 
bus ipſe acri intentione ab omnibus aliis dijudicetur et 


diſtinguatur, nec non etiam temperamenta ac ſingulae 


ner voſi generis conditiones, in quibus verſatur, ſumma 
cum diligentia notentur, nihil vel probabilis conjecturae 


de hac re fieri poteſt. 


Actiones tum corporis, tum animi, magis minuſve 


quodam pri mario temperamento pendere, itaque ali- 
quot utriuſque propria intelligi poſſe, ſupra propoſitum 


eſt. Atque adeo compages humana, dum hoc illudve 


temperamentum praevaleat, certis quibuſdam morbis 
opportunior erit, Hinc ſanguineum ad mala ex circu- 
itu incitatiore majoreque irritabilitate oritura, qualia 
ſunt angina, hyſteria, &c. dum contra melancholicum, 
cui nimirum tardior circuitus minorque irritabilitas in- 


ſunt, 

ſunt, ad ea, quae ex torpore oriantur, hypochondriaſin 


puta, melancholiam, &c. proclivius evadet. 


Jam vero excitantia quae memoravimus, et corpus 
ipſum, acetate progrediente, quodammodo mutatum, 
nec non primigenium temperamentum, haec omnia 
ſcilicet amice conjurantia, in venis denique congeriem 
ac torporem nervoſi generis faceſſunt. Hinc ſtomachi 
aCtiones impediuntur, languor ac laſſitudo dominantur, 
et graviora adhuc mala laeſae mentis ſuboriuntur, Duo 
iſta genera ſeſe invicem augebunt ; ſatis enim conſtat, 
motus inter nervoſum genus et vaſa ſanguinem vehen- 
tia eſſe reciprocos, id eſt, alterum alterius auxilio egere ; 
hinc, torpore vigente, circuitus languet, et, hoc lan- 


guente, illum aggraveſcere neceſle eſt. 


DIAG NOS I Ss. 


Hyſteria ſane, dyſpepſia, ac melancholia aliquam ha- 
bent ſpeciem fimilitudinis cum hypochondriaſi. 


In hyſteria autem acceſſio ſaepe fit adeo ſubita ac ve- 


hemens, ut aegra concidat, ſopore et convulſionibus ex- 


erceatur, 

erceatur, animaeque defectionem inſtar mortis patiatur. 


Quod certe, ut et ſenſus globi in abdomine ſe volventis, 
ad ventriculum et fauces aſcendentis, ibique ſtrangu- 
lantis, nec non etiam acerrimus dolor verticem excru- 
cians, cui nomen apud medicos, a quadam clavi in ce- 
rebrum adacti ſimilitudine, eſt clavus hyſtericus, hypo- 


chondriaſi nunquam adeſt. 


Altera deinde, ex amenorrhoea nempe, ſubitiſve ani- 


mi perturbationibus orta, promptiorem curationem re- 


cipit; altera fere eſt perdiuturna. 


Hyſteria denique juniores, eaſque ſanguinei tempera- 
menti, in quibus mobilitas nervoſi generis cum fibris 
remiſſis exſtant eminentque; hypochondriaſis contra 
homines ſeniores, melancholici temperamenti, quibus 
inſunt torpor cum fibris intentis, afflictat. Qui vero 
plura ad accuratam diagnoſim ſpectantia videre cupiunt, 
quod ad cauſas attinet, ſigna, et curam, Hoffmannum 
conſulant, qui fuſe et enixe de hac re ſcripſit, praeci- 


pua huc pertinentia indigitaſſe ſufficiet. 


9 Dyſpepſia 

Dyſpepſia homines ſanguinei temperamenti, quibus 
mollior flaccidiorque habitus ſit corporis, invadit; hy- 
pochondriaſi vero melancholicum temperamentum nun- 
quam non ſubeſt. In altera deinde animus minus pa- 
titur ; in altera vero idem anxius, ſolicitus, timidus, 
moeſtus, ſolitudinis amans, per diem perque noctem 
mala ſua propria gemitu ſuſpiriiſque teſtatur, id ipſum, 
quod eſſe differentiam momenti haud mediocris con- 


tendimus. 


In dyſpepſia, denique, alvus haud aeque comprimi- 


tur, nec non motus ſpaſtici ſunt rariores minoreſque. 


Ac de his quidem ſatis probabiliter fortaſſe dictum 


eſt ; ſed hypochondriaſin dignoſcere melancholia, inter 
morbos tam imiles limites accuratos ponere, hoc opus, 
kie labor eſt. Melancholicum enimvero temperamen- 
tum, uſque adhuc proprium, nunc fit utriuſque com- 


mune. 


Melancholia aliquoties, rarius tamen, dyſpepſiae ſig- 


nis, nimia cura de valetudinis ſumma, nec non vana 
formidine mortis, comitatur. 
In 

In melancholia deinde imagines aliter atque in hy- 
pochondriaſi fallunt ; in hac timor ingentis inſtantis 
mali, aut mortis ipſius, hominem ſolicitum aſſiduus in- 
ſidens urget; in illa aeger itidem accipit imagines, va- 


nas quidem falſaſque, fed tamen interdum nec triſtes 


omnino, nec turbidas. Hic aliquando fortaſſe non 


multum abludit ab aegro illo, quem nobis curioſa Ho- 


rat ii felicitas propinavit: 


« Hic ub: cognatorum epibus curiſque refectut, 
Expulit elleboro morbum bilemque meraco, 

Et rediit ad ſe; Po me occidiſlis, amici, 
Non ſervaſtis, ait; cui fic extorta woluptas 


Et demptus per vim mentis gratiſſimus error.“ 


« Fadem deinde ab hypochondriaſi et hyſteria dif- 
fert, quod ab interno cerebri vitio, non partium caete- 


rarum culpa, deducendum ſit delirium b.“ 


At vero clariſſimum Cullenum, qui unus eſt inſtar 


omnium, de hac ipſa re cenſentem, audiamus : “ Hy- 


pochon- 


2 Hor. Epiſt. II. 2. 128. 
„ Sauyag. Noſ. Method. vol. 2. p. 251. 

pochondriaſis et melancholia non ſemper diſtingui poſ- 
ſunt. Si quando autem polünt, nullo alio ſigno quam 
per dyſpepſiam in hypochondriaſi ſemper praeſentem, 
in melancholia ſaepe abſentem, rite, quantum video, di- 


a ”» 


ſtinguenda ſunt *. 


Caeterum liceat, pace quod fiat talis auctoritatis, di- 


cere, deſipientiam ſeu delirationem, quae huic aliquan- 


do adſit, adeo tum ſua natura, tum ſequentibus, ab ea, 
quae illam ſemper comitatur, differre, ut id ipſum, la- 
pidis inſtar Lydii, alteram ab altera ſecernere ſufficiat. 
Re quidem vera, hypochondriaſis ipſum intervallum, 
ſeu iſthmum, fi ita loqui liceat, inter dyſpepſiam et me- 


lancholiam facere videtur. 


PROGNOS8S T8 


Morbus hicce, fere diuturnus, plus moleſtiae, quam 


| periculi, faceſſere ſolet. 
Si 


@ Syn. No. Meth. P · 257. 

Si vis vitalis haud multum infringatur, fi malum fit 
recens, {i vita ſedentaria, humido coelo, vel haemor- 
rhoidibus ſuppreſſis excitatum fuerit z tunc profecto, 
illis vitatis, profluvioque ſanguinis reverſo, aut tolli om- 


nino, aut admodum levari poterit. 


Contra ea autem, fi malum penitus inſederit ; fi cor- 
pus ſit perfractum, atque idem ſenile ; fi denique ſpaſ- 
mi inteſtinorum et vehementiores fiant et frequentiores, 
una cum frigore in extremis partibus, tantum abeſt ut 
curatio fit ſperanda, ut periculi quidem non parvulum 


immineat. 
RATIO MED END I. 


Nunc vero, cum animus ſimul et corpus afficiantur, 
curatio ad utriuſque habitum dirigenda eſt. Cauſas 
occaſionales igitur, quae morbum alunt augentque, vi- 
tart; moleſtiora deinde, quae urgeant, wr! vel le- 
vari; humorum denique expediri circuitum; nec non 
torporem tolli, ac priſtinum animo vigorem reſtitui, 
conveniet. | 


 Horum 

Horum quidem primum, utcunque difficile, tamen 
cmnino tentandum eſt ; nulla enim curatio, niſi cauſae 
occaſionales prius ſublatae fuerint, quicquam proficiet. 
Quid tandem torporem minuat ? Quid vim nervis, ad 
vitae actiones neceſſariam, reddat ? dum improba Siren 


deſidia non vitatur, aſſidue dum peregre eſt animus ſine 


corpore velox. 


Quietis igitur atque otioſis, omnibus literarum per- 
cupidis, exercitatio ſubinde atque avocamenta imperanda 
ſunt. Sed quid ego ipſe plura loquar? Senecam po- 
tius verba ſolemnia effatum audiamus: “ Miſcenda 
| tamen iſta, et alternanda ſunt, ſolitudo et frequentia. 
Ila nobis faciet hominum deſiderium, haec noſtri, et 


erit altera alterius remedium: Odium turbae ſanabit 


ſolitudo, taedium ſolitudinis turba. Nec in cadem in- 
tentione aequaliter retinenda mens eſt, ſed ad jocos re- 
vocanda.” © Danda eſt remiſſio animis; meliores acri- 
oreſque requieti ſurgent. Animorum impetus aſſiduus 
labor frangit. Vires recipient paulum reſoluti et re- 
miſſi. Naſcitur, ex aſſiduitate laborum, animorum he- 


betatio quaedam et languor.“ * Indulgendum eſt ani- 


mo; 

mo; dandumque ſubinde otium, quod alimenti ac viri- 
um loco fit ; et in ambulationibus apertis vagandum, ut 
coelo libero et muito ſpiritu augeat, attollatque ſe ani- 
mus. Aliquando vectatio iterque, et mutata regio, vi- 


gorem dabunt, convictuſque et liberalior potio.” 


His ſane medicus illud ſolum addere habeat, quod, 
cum ex altero nimis ſubito tranſire in alterum ſemper 
nocet, exercitatio, remiſſior primum, augeri paulatim, 


ſemperque citra fatigationem, fieri debet. 


Deinde, ſi regio in culpa eſt, in calidiorem ficciorem- 
que tranſire proderit; hic enim humores majore vi ad 
cutem verſus impellit, unde exhalatio per eandem au- 
getur, congeſtioneſque internae minuuntur; quibus ex 
omnibus cum corpori, tum auimo, novum robur accedet. 
Si quid autem obſtat, quo minus coelum mutetur, hu- 
midi injuriae aeris veſtibus, frequente exercitatione vi- 


nique liberaliore uſu, propulſentur neceſſe eſt *. 
Haemorrhoides 


2 De Trang. An, extr. 

Haemorrhoides porro ſuppreſſae congeſtiones non- 
nunquam in vena portarum faceſſunt. Quomodo hae 
curandae ſunt mox dicetur; in praeſentia iis, quae illi 
morbo auxilientur, id eſt, quaecunque plenitudini oc- 
currant, cujuſmodi ſunt cibus permodicus, laticum ge- 
neroſiorum abſtinentia, mollis alvus, qua commode ſa- 


tis excernatur, exercitatio, geſtatio, &c. pugnandum eſt, 


Caeterum quid agendum eſt, fi animi perturbationes 
morbum excitarint ? Enimvero in hujuſmodi caſu loci 
commutatio nihil juvabit z nam © patriae quis exul ſe 
quoque fugit ?” Sequitur ſe ipſe, et urget graviſſimus 
comes. Fruſtra medicamenta ingeruntur; nullis homo 
eſt medicabilis herbis. Quae enim vel valentiſſima 
quicquam proderit illi miſerae, quae . gravi jamdudum 
faucia cura, vulnus alit venis, et caeco carpitur igni.” 
Aut infeliciori illi, qui aegritudine angitur ex eo, quod 
alter quoque potiatur ea, quam ipſe arſerit? Hic ſane 
papaver ſomniferum, ſuccuſve mandragorae, aliaque id 


genus, omnino nihili ſunt. 


Quo 


10 


| 

Quo demum auxilio utendum eſt ? Reſtat quidem 
aliud nihil, niſi, tabernis pharmacopolarum praetermiſ- 
ſis, id petere ex ſapientiae officinis, quas philoſophi in- 
ſtruxerunt. Apud hos certe, utpote artis medicae mi- 
niſtros, © ſunt verba et voces,” de patientia nimirum 


ac fortitudine, *“ quibus lenire dolorem poſlis, et mag- 


nam morbi deponere partem.“ 


Ac de cauſis occaſionalibus hactenus; videamus nunc 


de iis, quae aut diſcutere moleſtiora aut mitigare poſſint. 


Quoniam autem ſtomachus, atque inteſtina' praecipue 
omnium, parteſque reliquae, ſaepe ex conſenſu dunta- 
xat, infeſtantur, ſigna ibi male dominantia ſummam ani- 
mad verſionem deſiderant. Haec vero ſunt cibi faſtidi- 
um, nauſea, aciditas, inflatio, ſpaſini, alvuſque com- 


preſſa. 


Cibi faſtidium cum nauſea ex cruditatibus fiunt, hae- 
que aut leni vomitu per chamomell infuſum, ipecacu- 
anham, aut molli purgatione per oleum ricini, pulve- 


rem e jalappa compoſitum, diſcutiendae ſunt. 
E Aciditas 

Aciditas nimia eaque auCcta tum cibis aceſcentibus, 
qui citius in fermentationem abeant, tum ipſo ſtomacho 
languente, qui injecta in duodenum propellere nequeat, 
complures moleſtias exhibet; unde illos cujuſmodi ſunt 
fructus ſubacidi atque olera vitari, hunc ſtimulantibus 
ſolicitari neceſſe erit. Denique, ad ſtomachi aciditatem 


ſales fixi alcalini, aut medicamenta abſorbentia quae 


audiunt, ſatis commode faciunt. 


Inflationum auxilia ſunt, quaecunque ſpiritum dige- 


rant, atque inhibeant ſpaſmos; ad quod ſane liquor 


aethereus vitriolicus maxime omnium proficit. 


Idem quoque, ut et moſchus, camphora, opium, &c. 
ſpaſmis vehementioribus praeſidio eſt, in omnibus quidem 
inteſtinorum ſpaſmis cucurbitulae ſine ferro defixae ci- 
to ſaepe proſunt. Ea enimvero inter extrema ſuperfi- 
ciei atque inteſtinorum vaſa conſortio eſt, ut haec, hu- 
moribus ad illa revocatis, multum leventur. Eodem 
praeterea valent calida fomenta, eaque ſicca, utpote ex 
quibus homo plus caloris ſuſtinere queat. Hinc major 
ſtimulos per laneos panniculos ſubinde ex calida fortiter 


et 

et ad ſiccitatem fere expreſſos, ut calor ſcilicet aequabi- 
lis fiat, ſatiſque diu impoſitos parti, extremis vaſis ad- 
moveri poteſt. Quod ſi haec parum profecerint, con- 
fugiendum eſt ad opiata. Haec quidem pleraſque om- 
nes hypochondriaſi laborantium querelas compeſcere 
ſolent; quippe quae non modo corporis dolorem leni- 
unt, ſed etiam ſomno accerſito curas anxias, idque in 
primis acerrimae de valetudinis ſumma cogitationis, 
quod aſſidue animo inſidet, tantiſper certe ſepeliunt. 


Caeterum periclitantibus inde alvo adſtrictiore molles 


per clyſteres ſuccurrendum eſt. 


Denique, alvus dura, ficut ſtomachi aciditas, multa 
inſuper, quae propria ſunt hujus mali, affert; torporem 
enimvero et congeſtiones in abdomine adauget, nec non 
infractionem animi et demiſſionem aggravat. Hinc 
Celſus ait, « Ubi venter ſuppreſſus parum reddit, ex eo 
inflationes, caligines, capitis dolores, aliaque ſuperioris 


partis mala increſcunt.” 


Hypochondriaſi autem aliquot dyſpepſiae ſigna ali- 


quando abeſſe, alvum vero compreſſam nunquam non 


adeſſe, 

adeſſe, nifi ex occaſione praedicta, crediderim. Hanc 
quidem curare convenit, non iis quae magnopere exi- 
naniunt, adeoque ipſam poſtea duriorem reddant, ſed 
1's, quae aut inteſtina humeCtent lubricentve, aut eo- 
rundem majora praecipue ita afficiant, ut demum ex- 
onerarentur. Atque hujus modi ſunt oleum ricini, et 


quorum confectio ex aloe conſtat. 


Quod ad cibum attinet, vix nimia ejus cura haberi 
poteſt, ut alvo ſuppreſſae occurratur. Humidum eſſe 
magis quam fir mum expedit; qualem ſcilicet aeger ip- 
ſe ſtomacho non alienum, atque alvo adſtrictiori occur- 


rentem expertus fuit. 


Conſuetudo, quaſi altera natura, etiam in motibus non 
voluntariis pollet; ideoque talis certo quodam tempore 
deſidendi aliorumque id genus et inſtitui, et nunquam 


non teneri debet. 


Congeſtio quidem in venis ac torpor juncta fimul 
coeunt, et plerumque iiſdem fiunt ex cauſis; itaque ea- 
dem ambobus praeſidio eſſe videantur. 


Hic 

Hic autem praefari licet, auctores, hunc morbum agi- 
tantes, omnia ſingula, quae flaccidis viſceribus ſuum to- 
num reſtituant, decantaſſe. Quid tandem aliud ab iis 
exſpectari potuiſſet, qui mala, nervoſa quae audiunt, 
cuncta eſſe pene ex toto eadem, aut ab iis, qui hypo- 


pochondriaſin ex fibris remiſſis gigni, opinati fuerint ? 


Enimvero, quatenus debilitas morbi diuturnitate fue- 
rit effecta, aliquot ejuſmodi medicamina, in primis quo- 
rum confectio ex chalybe conſtat, nonnihil ad vim vi- 
tae tuendam juvare quiverint. Debilitas vero ipſa, ſi- 
quando occurrat, pro effectu, non cauſa, habenda. Ne 
torpor pro debilitate falſo habeatur, ſemper cavendum 
eſt; alius ex aliis cauſis oritur, atque alia poſtulat reme- 
dia; illi ſtimulantia, huic vero corroborantia, praeſidio 
ſunt. Plerumque autem vis corporis haud imminuitur, 
at que adeo talia, rigiditate nempe fibrarum inde conſe- 
cuta, noxam augeant. Iſta certe parum reſpondiſſe ex- 


perientia ſatis ſuperque teſtatur. 


Caeterum, ſi genus totum nervoſum laboret, ſi partes 
firmiores quodammodo mutentur, atque ambitus humo- 


rum 

rum fit inaequalis, propria et certa ſanatio ſperabitur, 
non ab iis, quae ſtomachum tantummodo aliquantiſ- 
per, ſed ab iis, quae totam et univerſam compagem tor- 


pidam quadam tenus afficiunt, et, fi fieri poteſt, mutant. 


Hujuſmodi autem eſt calida lavatio, ſiquidem exha- 
lationem per cutem promovet ac fibrarum rigiditati oc- 
currit; neque minus ad mala aëris frigidi vitaeque quie- 
tae arcenda facere videtur. Unde ait Sanctorius: “ Hy- 
pochondriaci, ſi frequentibus balneis eorum corpora red- 


dantur perſpirabilia, ct victu humido utantur, ſani 


kunt.” 


Frictio quoque frequens ad eandem exhalationem 


juvat, atque inſuper ſtimulum corpori toto adhibet. 


Hac certe veteres ſemper fere longinquis in morbis ute- 


bantur, ideoque eam nonnihil prodeſſe credere par eſt. 


Geſtatio quidem navi humores ad cutem verſus agit, 
atque animum occupat; diuturna tamen nocet, quia 
alvum, utique ſi plerumque dura fuerit, adſtrictiorem 
reddit. Hoc profecto notandum venit, quod, dum hu- 


mores 


DE HYPOCHONDRIASIL. 39 


mores praecipue ad cutem verſus geſtatione diriguntur, 
reliquae interea ſecretiones excretioneſque, motu ſcili- 


cet muſculorum minus agente, imminuuntur, 


Deinde, ſi aeger ſenior praeſertim, in quo proclivitas 
dominatur, melius ſeſe per aeſtatem, quam hiemem, 
habuerit, tum hac tempeſtate tranſitus in calidam ſic- 
camque regionem, quae tali morbo vacat, idque auxilii 
continenter, quod lavatio calida frictioque ſubinde, 
praeſtat, nonnihil ſane ad torporem et congeſtionem in 


venis ſolvendam profuturus eſſe videatur. 


Atqui illa, quae ſupra poſita ſunt, multum quamvis, 
non ſatis tamen proficiunt, niſi exercitatio acceſſerit. 
Haec profecto ipſa eſt, quae ſanitatis ſeminarium ex- 
iſtit; utpote quae, Galeno auctore, „ calorem inſitum 


auget, excrementa expurgat, et partes firmiores corro- 


borat.“ 


Caeterum ad omnia accedere neceſſe eſt, quaecunque 
abſtruſerint triſtitiam, animumque ad hilaritates tra- 


duxerint. Univerſa enimvero materia medica, metu 


nimirum 

nimirum et deſpiratione animum urgentibus, aut non 
multum aut nihil omnino auxiliabitur. Quod quidem 


ex peſtis cujuſlibet hiſtoria; morbive in oppidis obſeſſis 


contagio agentis, liquido diſci poteſt, 


Cum vero metus urget, curantem inſinuare ſe aegro 
oportet, atque Avicennae memorem dicentis, plus in- 
terdum prodeſſe fiduciam medici, quam ipſam medi- 
cinam, hoc agere, ut fiducia in illis, quae imperentur, 
afferatur. Hac enim habita, rerum quam viliſſima ali- 
quando opitulantur; abſente autem, hypochondriaſi la- 
borantes, ſaepe vel peritiſſimis offenduntur medicis, at- 


que empirico hiſtrioni, alia atque alia quaſi ſola vendi- 


tanti, ludibrio fiunt. 


Moeſtae quidem querelae hominum, qui hoc morbo 
afficiuntur, quanquam ex cauſis non aequis ortae, pars 
magna ſunt mali, molliterque pronis auribus accipi de- 
bent. Neglectus enim atque irriſus, praeter aegri of- 
fenſionem, medico ipſi infelicem ſecuritatem ſaepe pe- 
pererint, unde hae nugae ſeria ducent in mala. Juve- 


nem memini,” ſagax Morgagnus loquitur, « hypochon- 


driacum 

driacum nimis et aſſiduis, inanibus ut plurimum, que- 
relis eorum medicorum aures jam diu laſſare ſolitum, 
cum idem febri correptus faceret; ipſi autem, ut conſue- 
verant, minus crederent, febremque illam contemne- 
rent, antea ipſum, doloſo morbo confectum, deceſliſſe, 
quam illi periculum non dico praedicerent, ſed praeſen- 


tirent .“ 


Animus, ſecum habitans, inque ſeſe ſubinde deſcen- 
dens, aut ſentiet, aut aerumnas ſemper novas ſibi crea- 
bit; quamobrem cane pejus et angui vitauda eſt ſoli- 


tudo. 


Jucundum nihil eſt nifi quod reficit varietas ; ideo- 
que ruſticatio convenit, qualis multiplici novitate et 
copia operum naturae oculos moveat et delectet, ani- 


mumque hilaret. 


Trahit ſua quemque voluptas; ergo ſuum cuique 


acgro laudandum eſt oblectamentum, aliis Euterpe ac 
F Terpſichore 


® Morg. Ep ſt. 45+ extr. 

Terpſichore laetiores affectus dulciloquis flatibus citha- 
riſque movent, imperant, augent; aliis comica Thalia, 
quae gaudet ſermone laſcivo; atque adeo hos, diu a 
medico tractos, Moliere ille feſtiviſſimus demum expe- 


dierit. 


Quaecunque vero oblectamenta corpus exercitent, 11s 
ante omnia, ut ambulationibus, venatione, aliiſque ſub 


dio contentionibus, diligenter utendum eſt. 


Peregrinatio longa, in equo praeſertim, utpote quae, 
grata varietate objecta, acrem atque intentam cogita- 
tionem diſcutiat, nec corpus fatiget, ſaepenumero cura- 
tio efficaciſſima evaſit. Haec enimvero humores dige- 
rendo ſolvit congeſtiones, ac nervoſum genus excitando 
torpori occurrit, Caeterum magnum Sydenhamum, 
decus et lumen medicinae, commoda eęjus diſſerentem, 
audire juvat. “ Cum enim in hac Gymnaſticae ſpecie 
impetus ferme omnis in ventrem ipferiorem fiat, in quo 
vaſa excretoria (quot quot faeculentiis, in ſanguinis maſ- 
ſa ſtabulantibus, educendis a natura inſtituuntur) ſita 
jjatz quae tanta functionum perverſio, aliave organo- 


rum 

rum naturalis impotentia vel fingi poteſt, cui tot ſuc- 
cuſſationum millia eodem die ingeminata, idque ſub dio, 
opem non adtulerint ? Cujus calidum innatum uſque 
adeo deferbuerit, ut hoc motu non excitatur, et denuo 
efferveſcat ? Quae vero ſive practernaturalis ſubſtantia, 
ſive ſuccus depravatus in aliquo harum partium ſinu 
recondi poteſt, qui non hoc corporis exercitio, vel in 
ſtatum naturae conſentaneum perducatur, vel quaqua- 
verſum diſſipetur, elimineturque ? Quid? quod ſanguis 
perpetuo hoc motu indeſinenter exagitatus, ac permiſtus 


quaſi renovatur ac vigeſcit *. 


2 Sydenh. Diſſert. Epiſt. ad D. Cole. 

